
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, ул. “Г.С.Раковски” №112,  тел: (+359 2)   9234 333, факс: (+359 2) 980 68 86




Р Е Ш Е Н И Е  
№  РП-362-18-055
Днес, 05.12.2018г., в град София, Комисията за противодействие на корупцията и за отнемане на незаконно придобитото имущество, в състав:
Член: Антоанета Цонкова
Член: Пламен Йоцов
Член: Силвия Къдрева
У С Т А Н О В И:
Производството е по реда на чл.71, ал.1, предложение първо от Закона за противодействия на корупцията и за отнемане на незаконно придобитото имущество (ЗПКОНПИ), образувано въз основа на сигнал с рег. № ЦУ01-С-362/15.08.2018г.
Сигналът е насочен срещу П.Я. – секретар на община И. В сигнала се твърди, че Я. в качеството си на секретар на общината е повлиял и участвал при приемане на Решение №766/29.04.2011г. на Общински съвет – И., по силата на което гробищния парк на общината е предоставен за стопанисване за срок от 10 години на фирмата на баща му - ***, без провеждане на публичен търг. Твърди се, че в действителност фирмата се управлява от секретаря на общината. Твърди се още, че жалбите срещу П.Я. се „резюмират“ от самия него. Също така приетата на 29.04.2011г. Наредба за гробищния парк на гр. И. е в полза на фирмата на П.Я. Конфликт на интереси имало и при факта, че адвокатът на общината защитава едновременно общината, фирмата на Б.Я. и представлява П.Я. Твърди се, че служители в общината се назначават и във фирмата на Б.Я.
Към сигнала са приложени като доказателства: Решение №1511/21.12.2017г. на КЗК; Договор за сътрудничество и съвместна дейност №56/11.07.2011г.; Наредба за гробищните паркове на територията на община И.; писмо от обмудсмана на Република България; Договор за покупко продажба на търговско предприятие от 28.02.2018г.; фактури с №0000002404; №0000002501; от 17.04.2018г.; №0000000072; заявка за погребение; заявления за разкопаване на гробно място от 23.03.2018г. и от 29.03.2018г.; Заявление с рег. № Гр-401/21.03.2016г. на община И.; Протокол от 11.01.2017г. по нчхд №289/2016г. по описа на РС-И.; Протокол от 08.06.2017г. по нчхд №289/2016г. по описа на РС – И.; Подписка от жителите на гр. И.
Служебно от сигнал с рег. № С-2016-122/08.06.2016г. на КПУКИ са приобщени: трудов договор № ***/03.10.2005г.; заповед №164/20.03.2006г. на кмета на община И.; заповед №03/01.08.2012г. на кмета на община И.; длъжностна характеристика за длъжността секретар на община – 2 бр.
Комисията служебно е извършила справки в НБД „Население“ и в база данни НОИ.
След като обсъди събраните в хода на административното производство доказателства, Комисията установи следното от фактическа страна:
Сигналът е подаден от физическо лице, с посочени три имена и адрес.
По силата на трудов договор № К623/03.10.2005г, сключен между община И. и П.Я., последният е назначен на длъжност „секретар на община“.
По силата на Заповед №164/20.03.2006г. П.Я. е назначен за държавен служител на длъжност „секретар на община И.“.
Видно от Заповед №03/01.08.2012г. на кмета на община И., към датата на издаване на същата П.Я. е бил секретар на общината. 
Видно от справка в база данни НОИ, П.Я. към 2018г. продължава да бъде осигуряван в качеството му на служител на община И.
Въз основа на така изяснената фактическа обстановка, Комисията установи следното от правна страна:
Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати.
Сигналът е подаден от идентифицирано по смисъла на чл.48, ал.1, т.1 от ЗПКОНПИ лице.
Видно от чл.52 от ЗПКОНПИ наличието на лице, заемащо висша публична длъжност по смисъла на чл.6 от ЗПКОНПИ, е задължителна предпоставка за Комисията да разгледа и да се произнесе по сигнал за установяване на конфликт на интереси. На основание пар.2, ал.5 от ДР на ЗПКОНПИ, спрямо лицата, които не попадат в обхвата на чл.6 от ЗПКОНПИ, но попадат в обхвата на пар.2, ал.1 от с.з., компетентен да се произнесе относно наличието или липсата на конфликт на интереси е органът по избор или назначаване.
В настоящия случай сигналът е подаден срещу лице, което не попада в обхвата на лицата, заемащи висша публична длъжност по смисъла на чл.6 от ЗПКОНПИ. Видно от събраните по преписката доказателства, П.Я. е заема длъжността „секретар“ на община И. Поради това същият попада в кръга от лица, изброени в пар.2, ал.1 от ДР на ЗПКОНПИ, а не в тези, изброени в чл.6 от ЗПКОНПИ.
С оглед горното, компетентен да разгледа така подадения сигнал е органът по назначаване, а не КПКОНПИ, поради което настоящият сигнал следва да бъде изпратен по компетентност на кмета на община И.
Наличието на лице, заемащо висша публична длъжност, е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство.
Предвид гореизложеното, на основание чл.27, ал.2, т.6 от АПК, във вр. с чл.6, ал.1 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество
Р Е Ш И:
ПРЕКРАТЯВА производството по сигнал с рег. № ЦУ01/С-362/15.08.2018г., поради липса на лице, заемащо висша публична длъжност по смисъла на чл.6 от ЗПКОНПИ.
На основание чл.31, ал.2 от АПК, във вр. с пар.2, ал.5 от ЗПКОНПИ сигналът, ведно с допълнението към него следва да бъде изпратен по компетентност на кмета на община – Ихтиман, като подателят на сигнала бъде уведомен за това.
На основание чл.76, ал.2 от ЗПКОНПИ прокуратурата може да протестира решението пред Административен съд – С., в едномесечен срок от съобщаването му.
 КОМИСИЯ:

Член:………………………………../Антоанета Цонкова/

Член:…………………...……………....…/Пламен Йоцов/

Член:…………………………………..../Силвия Къдрева/

